BEAUTY เปิดตัวรองพื้นผสมสารกันแดดใหม่ วางขายร้านค้าปลีกกว่า 16,000 ร้าน 1 ก.ค.นี้
BEAUTY เปิดตัว “BEAUTY BUFFET ZOOM ZOOM FOUNDATION SPF35 PA++” รองพื้นผสมสารกันแดด ส่งร้านค้าปลีกสินค้าความงามทั่วปท.กว่า 16,000 ร้าน เริ่มวางขาย 1 ก.ค.นี้
BEAUTY เปิดตัว “BEAUTY BUFFET ZOOM ZOOM FOUNDATION SPF35 PA++” รองพื้นผสมสารกันแดด ส่งร้านค้าปลีกสินค้าความงามทั่วปท.กว่า 16,000 ร้าน เริ่มวางขาย 1 ก.ค.นี้
25 พ.ค. 2564

บริษัท บิวตี้ คอมมูนิตี้ จำกัด (มหาชน) หรือ BEAUTY ผู้จัดจำหน่ายผลิตภัณฑ์ภายใต้แบรนด์ Beauty Buffet ระบุว่า บริษัทออกสินค้าใหม่ BEAUTY BUFFET ZOOM ZOOM FOUNDATION SPF35 PA++ ผลิตภัณฑ์รองพื้นที่ผสมสารป้องกันแสงแดด เนื้อแมตท์จะเปลี่ยนเป็นเนื้อแป้งเมื่อทา ทำให้เกลี่ยง่ายไปกับทุกสภาพผิว เนื้อครีมบางเบาไม่หนักผิว ปกปิดจุดด่างดำได้อย่างดีเยี่ยม
พร้อมช่วยปรับสีผิวให้ดูสว่างกระจ่างใส คุมมันระหว่างวัน ปกป้องผิวจากแสงแดดด้วย SPF35 PA++ ผสานสารสกัดจากธรรมชาติ ราคาคุ้มค่า ซองละ 39 บาท เพื่อจำหน่ายในช่องทางสินค้าอุปโภค (Consumer Product)  รุกตลาดร้านค้าปลีกรายย่อย ในประเทศ เจาะกลุ่มผู้ค้าส่งผลิตภัณฑ์ความงามรายใหญ่ และรายย่อยครอบคลุมทั่วประเทศมากกว่า 16,000 ร้านค้า เริ่มวางจำหน่ายวันที่ 1 กรกฎาคม 2564 เป็นต้นไป ณ ร้านบิวตี้ชั้นนำทั่วประเทศ
